રભાની ચિચિયારી તે અસહ્ય પીડા ભોગવી રહ્યાનો સંકેત હતો. રભાનું રૂદન અને તેનું કણસવું મારાથી સહન થયું નહિ. મિત્રો સાથેના દિવસભરના નિર્દોષ આનંદની પળોને જાણે કોઈની નજર લાગી ! શ્વાસભેર દોડી કોલોનીમાં હું પાછો ફર્યો. દવાખાનામાં નોકરી કરતા એક કંપાઉન્ડરના ઘેર જઈને હું બોલવી આવ્યો. પેલા કમ્પાઉન્ડરે તેના ઘરમાં રાખેલ દવા રભાને લગાડી, પાટો બાંધી આપ્યો. દવા લગાડવાથી રભાને થોડી રાહત થઈ હોય તેમ મને લાગ્યું.